Die uil en die skoppensboer – Hersenskim – Fantasy Author Carin Marais
Posted on July 23, 2016 July 20, 2016 by Carin Marais
Deborah het voor al die ander inwoners geweet dat daar dié aand weer ‘n uil op pad is. ‘n Mens se lewe bestaan tog net uit twee tye: voor die uile kom en ná hulle gekom het. Party se uile is altyd naby en sweef geruisloos saam met hulle deur die leed van die lewe – totdat hulle huil-huil roep al is wat weerklink wanneer hulle oplaas die nag nader roep en die laaste gare geknip word. Maar sý, Deborah, is die een wat – verstrengel in ‘n ander se gare – moet wag tot die môre toe wanneer die uil die laaste keer sal roep om die skoppensboer te verwelkom. Tyd vir die uitgekose om oor sy sondes na te dink terwyl sy lewensgare meter-vir-meter, minuut-vir-minuut, deur haar vingers gly.
Posted in Afrikaans, Fiction, WritingTagged Afrikaans, fantasy, fiction, kortverhaal, short story, writing
Flash Fiction: Flower of the Ghosts